[{"text_idx": "#000001", "text": "Pa\u0308ike paistis ta\u0308iega, aga tuult oli ennustusest enam, ja\u0308nes oli peal ja laine la\u0308a\u0308netuulele vastavalt pa\u0308ris korralik. Rada oli \u201cS \u2013 Paljassaare N \u2013 F\u201d e. tu\u0308u\u0308piline vastutuule ja siis tagasi spinniots. Stardis olime ta\u0308itsa enam-va\u0308hem. Ko\u0303ik paadid olid paugu ajal ilusasti liinil. Vana Arm ja Dorothe olid meist veel kaatri pool va\u0308ikese eelisega, aga Vana Arm pautis a\u0308ra paremale ja Dorothea vajus kiiresti meie tagant la\u0308bi. Teised meist allpoool peale starti nii head ka\u0308iku ei saanud ja no\u0303nda me gramm teravamalt ja no\u0303ks kiiremini edu kasvatasime. Laevateeni oli veel minna, kui sadamast hakkas St. Petersburg va\u0308ljuma ja teoreetiliselt oleks vaja olnud pautida, aga kuna meie ma\u0308letamist mo\u0308o\u0308da see laev on alati kuidagi maa alt rohkem la\u0308inud, siis lasime edasi. Ei tea, kas laeva vo\u0303i muu pa\u0308rast, aga Topu ja Greta tegid paudi. Laev aga la\u0308ks ko\u0303ige alt ilma laevateele ronimata. Paljassaare all oli nu\u0308u\u0308d to\u0303ehetk Topu, Greta, Vana Armuga, aga ko\u0303igist olime korraliku eduga et lust oli lausa. Kui me eelmistel kordadel eest a\u0308ra olnud Gretat olime vaadanud ja endilt ku\u0308sinud, et mida kuradit Mikk selleks teeb, et sedasi eest a\u0308ra olla, siis nu\u0308u\u0308d saime seda endalt ku\u0308sida ja vastus oli u\u0308llatav \u2013 selleks polegi vaja mitte midagi erilist teha \ud83d\ude42 Tuleb lihtsalt neid paljusid purjetamise pisiasju normaalselt ha\u0308sti teha, tehnika vo\u0303iks toimida ja purjed mitte va\u0308ga vanad ega veninud olla.\nVahed siiski va\u0308ga pikad ei olnud ja kuigi meile peale nu\u0308u\u0308d siis esimest pauti tundus, et la\u0308heme ma\u0308rki va\u0308lja, siis hoovus tegi oma to\u0308o\u0308 ja vastu vaatas reaalne vo\u0303imalus ko\u0303rgemale so\u0303itnud ja seega ma\u0308rki minevale Gretale ka\u0308tte ja\u0308a\u0308da. Enne ma\u0308rki tegimegi lisapaudi ja veel u\u0308lekru\u0308ssu otsa, aga o\u0303nneks siiski ja\u0308i piisav edu sisse, et ma\u0308rgis nobedalt spinn u\u0308les ja sipsti turvaliselt finis\u030cisse. Kusjuures spinniotsal, kus Svea gps na\u0308itas tagantlaines surfates kohati 9,5kn kiirust, suutis Greta vist isegi grammikese vahet kahandada... Teised tagapool olid suht tihedas pundis ja madistamist vo\u0303is neil omavahel u\u0308ksjagu olla."}, {"text_idx": "#000002", "text": "Kokkuvo\u0303ttes u\u0308ks pagana mo\u0303nus purjetamine, kus jagus po\u0303nevust ja ko\u0303ike va\u0308rki. Ja kui u\u0308ks laine poleks Paljassaare otsas u\u0308le poordi lo\u0308o\u0308nud, siis peaaegu oleks veel kuivaltki pa\u0308a\u0308senud..."}, {"text_idx": "#000005", "text": "Folkboodid selgitasid ta\u0308navuse Eesti meistri va\u0308lja kolme pa\u0308eva ja u\u0308heksa rajaso\u0303idugaEMV FolkbootideleEJL avamerepurjetamise karikasari folkbootidele 2022Folkbootide Gold CUP 2023 toimub TallinnasFolkbootide 2021. aasta Gold Cupi eel-regamine on avatud"}]